b'\n_START_ARTICLE_\nO\xc5\xa1ljak\n_START_PARAGRAPH_\nO\xc5\xa1ljak je majhen oto\xc4\x8dek z istoimenskim naseljem v Jadranskem morju (Hrva\xc5\xa1ka)._NEWLINE_O\xc5\xa1ljak, na katerem stoji svetilnik, je s povr\xc5\xa1ino 0,332 km\xc2\xb2 najmanj\xc5\xa1i stalno naseljeni oto\xc4\x8dek v Jadranu. Oto\xc4\x8dek le\xc5\xbei v Zadarskem kanalu nasproti naselja Preko na otoku Ugljanu, od katerega je oddaljen okoli 1 km. Oto\xc4\x8dek, na katerem stoji svetilnik, ima 2,41\xc2\xa0km dolg obalni pas. Najvi\xc5\xa1ji vrh je visok 90 mnm. Pokrit je z gostim gozdom cipres in borovcev._NEWLINE_Naselje na oto\xc4\x8dku je lep primer tradicionalne sredozemske arhitekture. V vasi stoji cerkev sv. Marije, postavljena v 6. stoletju in mlin na veter iz 16. stoletja._NEWLINE_Iz pomorske karte je razvidno, da svetilnik, ki stoji na severni strani oto\xc4\x8dka, oddaja svetlobni signal: B Bl(4) 15s. Nazivni domet svetilnika je 8 milj. Dvakrat dnevno na njem pristane trajekt iz Zadra.'